BBIK แย้มผลงาน Q2 นิวไฮแตะ 31 ล้าน ตามรายได้แบ็กล็อกแน่น โบรกอัพเป้าใหม่ 106 บาท
BBIK แย้มผลงานไตรมาส 2/2565 นิวไฮแตะ 31 ล้าน รับรู้รายได้จากแบ็กล็อกจำนวนมาก โบรกอัพกำไรปี 65-67 พ่วงเป้าใหม่ 106 บาท
BBIK แย้มผลงาน Q2/65 นิวไฮแตะ 31 ล้าน รับรู้รายได้จากแบ็กล็อกจำนวนมาก โบรกอัพกำไรปี 65-67 พ่วงเป้าใหม่ 106 บาท
3 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (3 ส.ค.65) ว่า บริษัท บลูบิค กรุ๊ป จำกัด (มหาชน) หรือ BBIK มีมุมมองบวกต่อแนวโน้มกำไรไตรมาส 2/2565 ที่คาดเป็นจุดสูงสุดใหม่ที่ 31 ล้านบาท โต 75% เทียบช่วงเดียวกันของปีก่อน, โต 10% เทียบไตรมาสก่อนหน้า ดีต่อเนื่องตามการการรับรู้รายได้จาก backlog จำนวนมาก
โดยยังคงมองบวกต่อแนวโน้มธุรกิจซึ่งผ่านเข้าสู่ยุคดิจิตอลที่กำลังเป็น megatrend และภาพการเติบโตที่ชัดมากของบริษัท จึงมีการปรับประมาณการกำไรปี 2565-2567 ขึ้นเฉลี่ย 14% และปรับไปใช้ราคาเป้าหมายที่ 106 บาท (จากเดิม TP22F ที่ 94 บาท) โดยคงคำแนะนำ “ซื้อ” จาก 1.โมเมนตัมกำไรเติบโตสูงมาก เทียบช่วงเดียวกันของปีก่อน ต่อเนื่องทุกไตรมาส
2.Backlog ล่าสุดอยู่ราว 450 ล้านบาท Secure รายได้ปี 2565 และต่อเนื่องถึงกลางปี 2566 แล้ว 3.คาดกำไรเติบโตสูง 90% ในปี 2565 และโตต่อเนื่อง 36% CAGR ต่อปีในช่วงปี 2566-2568 4.การขยายธุรกิจออกสู่อาเซียนและยุโรปจะเปิดโอกาสให้กับบริษัทได้อีกมหาศาล